Fundur Foreldraráðs Leikskóla Fjallabyggðar  
Dags: 27. Janúar 2022  
Tímasetning: 15:30  
  
Viðstaddir:  
Kristín María Karlsdóttir aðstoðarleikskólastjóri  
Inga Þórunn Waage  
Karen Birgisdóttir  
  
Uppfærð öryggishandbók kynnt fyrir foreldraráði. Nýlega var gerð úttekt á öryggismálum innan leikskólans og lagðar til úrbætur. Plan um úrbætur kynntar fyrir foreldraráði.  
  
Rætt var um vinnustyttingu starfsmanna sem nú er komin reynsla á. Foreldraráð lýsti áhyggjum af manneklu í lok dags og aukins álags á starfsfólk sem vinnustyttingin hafði í för með sér og vill leggja fram aðstoð til að leita lausnar á því vandamáli. Skoða á að mögulega breyta skipulagi vinnustyttingar og munum við funda aftur í framhaldinu.  
  
Foreldraráð vill auka sýnileika sinn og aðgengi fyrir foreldra sem vilja koma ábendingum eða kvörtunum til leiðar á nafnlausan hátt ef þeir svo kjósa. Foreldraráð hefur það að leiðarljósi að hafa hagsmuni leikskólabarna í fyrirrúmi og því nauðsynlegt að foreldrar og starfsmenn leikskólans vinni að sameiginlegum markmiðum. Munum setja inn á facebook síður allra deilda.  
  
Önnur almenn umræðuefni s.s. bílastæðamál og Karellen.  
  
Fundi slitið 16:50  
  
Fundargerð ritaði Karen Birgisdóttir